钦定古今图书集成/明伦汇编/官常典/第285卷 > 大戴礼记 > 《保傅篇》
## 钦定古今图书集成/明伦汇编/官常典/第285卷 > 大戴礼记 > 《保傅篇》

天子，不谕先圣王之德，不知国君畜民之道，不见礼
义之正，不察应事之理，不博古之典传，不闲于威仪
之数，《诗》《书》《礼》《乐》无经，学业不法，凡是其属，太师之任
也。天子无恩于父母，不惠于庶民，无礼于大臣，不中
于制狱，无经于百官，不哀于丧，不敬于祭，不信于诸
侯，不诫于戎事，不诚于赏罚，不厚于德，不强于行，赐
“与侈于近臣，邻爱于疏远卑贱，不能惩忿窒欲，不从
太师之言，凡是之属，太傅之任也。”天子处位不端，受
业不敬，言语不序，声音不中律，进退节度无礼，升降
揖让无容，周旋俯仰，视瞻无仪，安顾咳唾，趋行不得，
色不比顺，隐琴瑟，“凡此其属，太保之任也。”天子宴瞻
其学，左右之习反其师，答远方诸侯，“不知文雅之辞，
应群臣左右，不知已诺之正，简闻小诵，不传不习，凡
此其属，少师之任也。”天子居处出入不以礼，冠带衣
服不以制，御器在侧不以度，纵上下杂采不以章，忿
怒说喜不以义，赋与集让不以节，凡此其属，少傅之
任也。天子晏私安如易，乐而湛，饮酒而醉，食肉而馂，
饱而强，饥而婪，暑而暍，寒而嗽，寝而莫宥，坐而莫侍，
行而莫先莫后，天子自为开门户，取玩好，自执器皿，
亟顾环面，御器之不举不藏，凡此其属，少保之任也。
号呼歌谣，声音不中律，宴乐雅诵送乐序，不知日月
之时节，不知先王之讳与大国之忌，不知风雨雷电
之眚，凡此其属，太史之任也。《易》曰：“正其本，万物理，失
之毫”釐，差之千里，故“君子慎始”也。